Գեորգի Ջիկիա

Գեորգի Տամազովիչ Ջիկիա (), ռուս ֆուտբոլիստ, Մոսկվայի «Սպարտակ» ակումբի պաշտպան և ավագ, Ռուսաստանի հավաքականի պաշտպան և փոխավագ։

Կենսագրություն

Վաղ տարիներ 
Ծնողները ծնունդով Սուխումից են։ Երբ Ջիկիայի մայրը հղի էր, ընտանիքը տարածաշրջանում անցկացվող ռազմական գործողությունների պատճառովը ստիպված էր փախչել հարազատ քաղաքից։ Գեորգին ծնվել է Մոսկվայում, սակայն շուտով ընտանիքի հետ տեղափոխվել է Մերձմոսկովյան տարածաշրջանի Բալաշիխա քաղաք։ Այնտեղ, 6 տարեկան հասակում, նա սկսել է զբաղվել ֆուտբոլով տեղի «Վիկտորիա» դպրոցում՝ միաժամանակ սովորելով նաև հանրակրթական դպրոցում։ 10 տարեկանում տեղափոխվել է «Լոկոմոտիվ-2» ֆուտբոլային դպրոց (Մոսկվայի «Լոկոմոտիվի» Պերովյան բաժանմունք), որտեղ նրա հետ մարզվել են Յուրի Նիկոլաևիչ Նիկուլինը և Ալեքսանդր Վիկտորովիչ Անտիպովը։

2011 թվականին Պերովոյի «Լոկոմոտիվ» և հիմնական «Լոկոմոտիվ» ակումբների կապերի շնորհիվ պրոֆեսիոնալ պայմանագիր է կնքել «Լոկոմոտիվ-2» ակումբի հետ։ Նա հանդես է եկել երկրորդ դիվիզիոնում, որտեղ ամսական ստանում էր 15 000 ռուբլի։ 2014 թվականի սկզբին խաղային պրակտիկա անցկացնելու համար Ջիկիան տեղափոխվեց «Սպարտակ-Նալչիկ»։ Մարտի 9-ին «ՍԿԱ-Էներգիայի» դեմ խաղում կատարել է նորամուտը ՖԱԼ առաջնությունում։ Նույն տարվա ամռանը տեղափոխվել է Ձերժինսկի «Խիմիկ» ակումբ, նոր ակումբի կազմում նորամուտը կատարելով  հուլիսի 6-ին «Կռիլյա Սովետով» ակումբի դեմ խաղում։ 2015 թվականի մարտի 18-ին «Տոսնոյի» դեմ խաղում խփել է առաջին գոլը «Խիմիկի» կազմում։

«Ամկար» 
2015 թվականի ամռանը տեղափոխվել է Պերմի «Ամկար» ակումբ։ Օգոստոսի 1-ին «Կռիլյա Սովետովի» դեմ խաղում կատարել է նորամուտը  Պրեմյեր լիգայում՝ երկրորդ խաղակեսում փոխարինելով Բրանկո Յովիչիչին։ Օգոստոսի 22-ին Մոսկվայի «Սպարտակի» դեմ խաղում առաջին անգամ դուրս եկավ խաղադաշտ ակումբի հիմնական կազմում։ Գլխավոր մարզիչ Գաջիևը այսպես է արտահայտվել Գեորգիի նորամուտային խաղի մասին՝ «Ջիկիան անցկացրեց լավ հանդիպում։ Նա հոգնել է իր դիրքում, կատարելով մեծ ծավալի աշխատանք։ Լավ ներուժ ունեցող ֆուտբոլիստը դժվարանում է կազմ մտնելը, քանի որ խաղում է Զանևը։ Նա նորմալ հանդիպում անցկացրեց»։ 2016 թվականի ապրիլի 15-ին «Մորդովիայի» դեմ խաղում խփել է իր առաջին գոլը ակումբի կազմում, իսկ 2016/17 մրցաշրջանում խփել է իր երկրորդ գոլը «Ամկարի» կազմում՝ ԲԿՄԱ-ի դեմ խաղում։

«Սպարտակ» (Մոսկվա) 

2016 թվականի վերջին տեղեկություն տարածվեց, որ Ջիկիան կարող է «Ամկարից» տեղափոխվել Մոսկվայի «Սպարտակ»։  Հետաքրքրություն են ցուցաբերել նաև Կազանի «Ռուբինը» և ևս մեկ ոչ հայտնի մոսկովյան ակումբ։ Դեկտեմբերի 26-ին Ջիկիան պայմանագիր կնքեց «Սպարտակի» հետ։ Նրա տրանսֆերի արժեքը կազմել է 150 մլն ռուբլի։ Ապրիլի 9-ին նա «Ուֆայի» դեմ խաղում կատարեց նորամուտը նոր թիմի կազմում։ «Սպարտակում» նա ընդհանուր անցկացրել է 8 հանդիպում՝ միանգամից դառնալով ակումբի հիմնական պաշտպան։

2017/18 մրցաշրջանն սկսել է որպես հիմնական կենտրոնական պաշտպան։ Սեպտեմբերի 17-ին «Տոսնոյի» դեմ խաղում իր առաջին գոլն է խփել «Սպարտակի» կազմում։ 2017 թվականի նոյեմբերի 20-ին «Սպարտակի» հետ պայմանագիրը երկարաձգել է մինչև 2022 թվականը։ 2018 թվականի հունվարի 18-ին չինական «Շանհայ ՍԻՊԳ-ի» դեմ նախամրցաշրջանային նախապատրաստման առաջին խաղում Ջիկիան ստացել է ծնկի խաչաձև կապանների պատռվածք և բաց է թողել Ռուսաստանի առաջնության ամբողջ գարնանային մասը, ինչպես նաև չի հրավիրվել Ռուսաստանի հավաքական՝ մասնակցելու 2018 թվականի Աշխարհի առաջնությանը։ 2018 թվականի հունիսի 24-ին քվեարկության միջոցով «Սպարտակի» ֆուտբոլիստները նրան ընտրել են ակումբի փոխավագ։ 2018 թվականի սեպտեմբերի 16-ին «Ախմատի» դեմ խաղում (1:2) Ջիկիան խաղադաշտ դուրս եկավ ավագի թևկապով և, ավելացված ժամանակում գլխով գրավեց հակառակորդի դարպասը։

2019 թվականի հուլիսի 9-ին Գեորգին ակումբի գլխավոր մարզիչ Օլեգ Կոնոնովի կողմից նշանակվել է «Սպարտակի» ավագ։ 2019 թվականի հոկտեմբերի 29-ին Ջիկիան ստացել է «Ոսկե վարազ» լեգենդար մրցանակը՝ որպես 2018/19 մրցաշրջանի լավագույն խաղացող։ 2019 թվականի նոյեմբերի 7-ին «Հաղթանակի հաստատակամության և կամքի համար» ստացել է մրցանակ, «Մեծ սպորտ» ամսագրի կողմից.

Կարիերան հավաքականում 

Ջիկիան կարող էր հանդես գալ Ռուսաստանի և Վրաստանի հավաքականների կազմում, սակայն ի վերջո որոշում կայացրեց հանդես գալ Ռուսաստանի հավաքականում։
ՖԻՖԱ-ն նրան դասել է Ռուսաստանի երեք ամենատաղանդավոր երիտասարդ ֆուտբոլիստների շարքում՝ 2017 թվականի Կոնֆեդերացիաների գավաթի նախաշեմին։

Ռուսաստանի առաջնության ավարտից հետո Ստանիսլավ Չերչեսովը նրան հրավիրել է Ռուսաստանի հավաքական՝ մասնակցելու Կոնֆեդերացիաների գավաթի խաղարկությանը։ Ազգային հավաքականի կազմում նորամուտը կատարել է 2017 թվականի հունիսի 5-ին Հունգարիայի հավաքականի դեմ խաղում։ Կոնֆեդերացիաների գավաթի խաղարկությունում առանց փոխարինման անցկացրել է երեք խաղ՝ ընդդեմ Նոր Զելանդիայի (2:0), Պորտուգալիայի (0:1) և Մեքսիկայի (1:2): Պորտուգալացիների դեմ խաղում ստացել է դեղին քարտ։

2018 թվականի հունվարին «Սպարտակի» հավաքի ժամանկ ստացել է խաչաձև կապանների վնասվածք չինական ակումբի հետ ընկերական հանդիպման ժամանակ։ Վերականգնվել է միայն մայիսի վերջին, սակայն Չերչեսովը նրան չի հրավիրվել Ռուսաստանի հավաքական՝ մասնակցելու Աշխարհի առաջնությանը։ 2018 թվականի հունիսին Ստանիսլավ Չերչեսովն ասել է, որ Ջիկիան առողջ վիճակում կարող էր մասնակցել աշխարհի առաջնությունում որպես թիմի մեկնարկային խաղացող։ Մրցաշարի հիմնական կենտրոնական պաշտպաններն էին Սերգեյ Իգնաշևիչը և «Սպարտակում» Ջիկիայի թիմակից Իլյա Կուտեպովը։

Ազգերի լիգայի 2018/2019 թվականի խաղերում, որը տեղի է ունեցել Սոչիում, Թուրքիայի հավաքականի դեմ խաղում, Գեորգի Ջիկիան խաղի 20-րդ րոպեին հարվածել է դարպասաձողին, որից հետո գնդակը ետ է մղել Ռոման Նոյշտեդտերին, որն էլ խփել է այդ հանդիպման առաջին գոլը։

2019 թվականի նոյեմբերի 16-ին Բելգիայի հավաքականի դեմ Եվրոպայի 2020 թվականի առաջնության ընտրական մրցաշարի 9-րդ տուրի խաղում (1:4) Ջիկիան իր առաջին գնդակն է խփել Ռուսաստանի հավաքականի կազմում, իսկ 80-րդ րոպեին ստացել է ավագի թևկապը այն բանից հետո, երբ դաշտից հեռացել է Արտյոմ Ձյուբան։ Եվրո 2020-ի ընտրական մրցաշարի արդյունքներով Ջիկիան ընդգրկվել է Եվրո 2020-ի որակավորման փուլի 100 լավագույն ֆուտբոլիստների թվում և այդ ցուցակում նա եղել է միակ ռուսաստանցին՝ զբաղեցնելով 69-րդ տեղը։

Ելույթների վիճակագրություն

Ակումբային

Հավաքական 

Ընդհանուր՝ 23 խաղ / 1 գոլ; 13 հաղթանակ, 3 ոչ-ոքի, 7 պարտություն:

Ձեռքբերումներ 
Թիմային
 «Սպարտակ» (Մոսկվա)
  Ռուսաստանի ֆուտբոլի առաջնություն – 2016/17
  Ռուսաստանի ֆուտբոլի առաջնություն – 2017/18
 Ռուսաստանի սուպերգավաթի դափնեկիր – 2017

Անհատական
 ՌՖՍ-ի «մրցաշրջանի լավագույն 33 խաղացող» ազգային մրցանակի դափնեկիր (3)  – 2016/17 (№2), 2017/18 (№3), 2018/19 (№1):
 Մոսկվայի «Սպարտակ» ակումբի երկրպագուների սահմանած մրցանակի դափնեկիր – «Ոսկե վարազ» (2019)։
 «Մեծ սպորտ» ամսագրի սահմանած մրցանակի դափնեկիր – «Հաղթանակի հաստատակամության և կամքի համար» (2019)։

Անձնական կյանք 
Ջիկիան ունի երկու եղբայր։ Ավագը աշխատում է ատամնաբույժ։ Կրտսեր եղբայրը ծնվել է Բալաշիխայում 2006 թվականին։

Ջիկիան էթնիկ սևամորթ է։ Ծնողների հետ շփվում է երկու լեզվով՝ Մեգրելերեն և ռուսերեն։

Ծանոթագրություններ

Արտաքին հղումներ 
 Профиль на сайте Российского Футбольного Союза (РФС)

Ռուս ֆուտբոլիստներ
Ֆուտբոլի պաշտպաններ
Լոկոմոտիվ Մոսկվայի ֆուտբոլիստներ
Սպարտակ Մոսկվայի ֆուտբոլիստներ
Ամկար Պերմի ֆուտբոլիստներ
Ռուսներ վրացական ծագմամբ
ՈՒԵՖԱ Եվրո 2020-ի ֆուտբոլիստներ